《和郑校书夏日游郑泉》
唐代·刘得仁

太虚悬畏景，古木蔽清阴。爰有泉堪挹，闲思日可寻。

来闻鸣泉泉，照竦碧沈沈。几脉成溪壑，何人测浅深。

澄时无一物，分处历千林。净溉灵根药，凉浮玉翅禽。

饮疑蠲宿疾，见自失烦襟。僧共云前濑，龙和月下吟。

叠光轻吹动，彻底晓霞侵。不用频游去，令君少进心。

作者简介：刘得仁（约公元八三八年前后在世），唐朝时期作家，字、里、生卒年均不详，约唐文宗开成中前后在世。相传他是公主之子。长庆中，（公元八二三年左右）即有诗名。自开成至大中四朝，昆弟以贵戚皆擢显位，独得仁出入举场三十年，竟无所成。得仁著有诗集一卷，《新唐书艺文志》传于世。